# Glàndula endocrina

Les glàndules endocrines són un conjunt de glàndules que produeixen substàncies missatgeres anomenades hormones, abocant sense conducte excretor, directament als capil·lars sanguinis, que les porten a les cèl·lules, anomenades cèl·lules blanc, perquè realitzin la seva funció. També es diu òrgan blanc al què està regulat per hormones.
També existeixen glàndules exocrines
El pàncrees produeix hormones endocrines i exocrines.
Les principals glàndules que componen el sistema endocrí humà són:
* Hipotàlem.
* Hipòfisi.
* Glàndula pineal
* Glàndula tiroide.
* Glàndules suprarenals
* Gònades: testicle i ovari.
* Paratiroides.
* Illots de Langerhans.

## Classificació
### Per la seva naturalesa de secreció

* Polipeptídica
* Glucoproteica
* Esteroidal
* Cèl·lula de l'escorça suprarenal
* Cèl·lula cos groc (ovari)
* Cèl·lula de Leyding (testicle)
* Catecolamines

### Morfologia

* Unicel·lulars
* Pluricel·lulars
* Agrupacions difuses com les cèl·lules de Leyding
* Reticulars o trabeculars.
* Fol·liculars
Algunes glàndules endocrines i les seves hormones :
| Glàndula endocrina | Hormona | Teixit diana | Accions principals |
| Hipotàlem (producció) Lòbul posterior de la hipòfisi (emmagatzematge i alliberament) | Oxitocina | Úter | Estimula les contraccions |
| Hipotàlem (producció) Lòbul posterior de la hipòfisi (emmagatzematge i alliberament) | Oxitocina | Glàndules mamàries | Estimula l'expulsió de llet cap els conductes |
| Hipotàlem (producció) Lòbul posterior de la hipòfisi (emmagatzematge i alliberament) | Hormona antidiürètica (vasopressina) | ronyons (conductes col·lectors) | Estimula la reabsorció d'aigua; conserva aigua |
| Hipotàlem (producció) Lòbul anterior de la hipòfisi | Hormona del creixement (GH) | General | Estimula el creixement en promoure la síntesi de proteïnes |
| Hipotàlem (producció) Lòbul anterior de la hipòfisi | Prolactina | Glàndules mamàries | Estimula la producció de llet |
| Hipotàlem (producció) Lòbul anterior de la hipòfisi | Tirotropina (TSH) | Tiroide | Estimula la secreció d'hormones tiroidals; estimula l'augment de la mida de la tiroide. |
| Hipotàlem (producció) Lòbul anterior de la hipòfisi | Corticotropina (ACTH) | Escorça suprarenal | Estimula la secreció d'hormones corticosuprarenals |
| Hipotàlem (producció) Lòbul anterior de la hipòfisi | Hormones gonadotròpiques (fol·liculostimulant, FSH; luteostimulant, LH) | gònades | Estimula el funcionament i creixement gonadals |
| Tiroide | Tiroxina (T₄) i triiodotironina (T₃) | General | Estimulen el metabolisme; essencial per al creixement i desenvolupament normals |
| Tiroide | Calcitonina | Os | Redueix la concentració sanguínia de calci inhibint la degradació òssia per osteoclasts |
| Glàndules paratiroides | Hormona paratiroidal | Os, ronyons, tub digestiu | Incrementa la concentració sanguínia de calci estimulant la degradació òssia; estimula la reabsorció de calci pels ronyons; activa la vitamina D |
| Illots de Langerhans del pàncrees | Insulina | General | Redueix la concentració sanguínia de glucosa facilitant la captació i la utilització d'aquesta per les cèl·lules; estimula la glucogènesi; estimula l'emmagatzematge de greix i la síntesi de proteïna |
| Illots de Langerhans del pàncrees | Glucagó | Fetge, teixit adipós | Augmenta la concentració sanguínia de glucosa estimulant la glucogenòlisi i la gluconeogènesi; mobilitza el greix |
| Medul·la suprarenal | Adrenalina i noradrenalina | Múscul, miocardi, vasos sanguinis, fetge, teixit adipós | Ajuda a l'organisme a afrontar l'estrès; incrementa la freqüència cardíaca, la pressió arterial, la taxa metabòlica; desvia el rec sanguini; mobilitza greix; eleva la concentració sanguínia de sucre. |
| Escorça suprarenal | Mineralocorticoides (aldosterona) | Túbuls renals | Manté l'equilibri de sodi i fosfat |
| Escorça suprarenal | Glucocorticoides (cortisol) | General | Ajuda l'organisme a adaptar-se a l'estrès a llarg termini; eleva la concentració sanguínia de glucosa; mobilitza greix |
| Glàndula pineal | Melatonina | Gònades, cèl·lules pigmentàries, altres teixits | Influeix en els processos reproductius en cricets i altres animals; pigmentació en alguns vertebrats; pot controlar bioritmes en alguns animals; pot ajudar a controlar l'inici de la pubertat en l'ésser humà |
| Ovari | Estrogens (estradiol) | General; úter | Desenvolupament i manteniment de caràcters sexuals femenins, estimula el creixement del revestiment uterí |
| Ovari | Progesterona | Úter; mama | Estimula el desenvolupament del revestiment uterí |
| Testicles | Testosterona | General; estructures reproductives | Desenvolupament i manteniment de caràcters sexuals masculins; promou l'espermatogènesi; creixement en l'adolescència |
| Testicles | Inhibina | Lòbul anterior de la hipòfisi | Inhibeix l'alliberament de FSH |

## Vegeu també

* Epiteli glandular
* Teixit epitelial
* Histologia